**Milí žiaci,**

máte pred sebou test zo slovenského jazyka a literatúry. Test sa skladá z dvoch častí.

I. časť obsahuje pravopisné cvičenie, v ktorom máte doplniť 10 písmen. Za každé správne doplnenie získate 0,5 b; spolu za I. časť môžete získať max. 5 bodov.

II. časť testu obsahuje ukážky a  testové úlohy. Pri úlohách s možnosťou výberu správnu odpoveď zakrúžkujte priamo v teste. Pri doplňovacích úlohách, odpoveď zapíšte na vyznačený riadok. Za II. časť môžete získať max. 25 bodov.

Každú ukážku si pozorne prečítajte. Na vypracovanie celého testu máte 60 minút.

Prajeme vám veľa úspechov.

**I. časť**

**Pravopisné cvičenie**

**Doplň v texte chýbajúce i/í alebo y/ý.**

Na jeho tanier\_\_\_ nezostali stopy po jedle, všetko vyl\_\_\_zal ako mačiatko. Keď zvíťazil, všetci zv\_\_\_skli od radosti. Rozbil som vzácnu kr\_\_\_štáľovú vázu. Profesionáln\_\_\_ piloti musia zvládnuť dlhé lety. Často tráv\_\_\_ víkendy na horách. Potok vydával s\_\_\_kot. Ukr\_\_\_ sa pod perinou! Lyžiar\_\_\_ sa spustili zo svahu. Na rozsiahl\_\_\_ch poliach rástli maky.

**I. časť**

**Ukážka 1**

**K uvedenej ukážke sa vzťahujú úlohy 1 – 9**

**NEUVERITEĽNÝ CIRKUS**

**Neuveriteľný cirkus je neverbálne predstavenie, založené na jemnej paródii tradičných cirkusových žánrov. Na javisku rozohrajú klauni svoju šou, ktorej dominujú nádherné bábky zvierat, rôzne humorné prvky, veselé cirkusové kostýmy a to všetko za sprievodu podmanivej hudby.**

Spolupráca so známym bieloruským divadelným režisérom Olegom Žiugždom sa vedeniu Bábkového divadla v Košiciach v minulosti veľmi osvedčila, preto sa obe strany dohodli na jej pokračovaní aj v sezóne 2018/2019. Režisér a autor v jednej osobe pripravil divákom neverbálne predstavenie, založené na jemnej paródii tradičných cirkusových žánrov. Na javisku postavia herci pravé cirkusové šapitó a postupne odľahčene ukážu základné cirkusové žánre: iluzionista Kocúr predvedie triky s cvičenými myšami, Klaun vystupuje s cvičenými psami, Fakír krotí Kobru, Pštrosica žongluje s vlastnými vajcami, Hrošica tancuje na povraze a mnoho ďalších. Rámec hry tvoria traja herci v cirkusových kostýmoch: Riaditeľ divadla (a tiež Krotiteľ), Ryšavý klaun a Klaunka Siláčka, ktorí zároveň nadväzujú nevyhnutný kontakt s divákmi a dodávajú predstaveniu interaktívny charakter. V hereckých akciách im sekunduje Štvrtý klaun. Naším zámerom bolo zaradiť do stáleho repertoára predstavenie, pri ktorom sa dokáže zabaviť celá rodina. Prednosťou tejto neverbálnej inscenácie bez slov je zrozumiteľnosť. Divadlo ju chce prezentovať na zahraničných divadelných festivaloch, ale samozrejme aj na domovskej scéne. Nesmierne silnou stránkou hry sú rozmanité typy bábok cirkusových zvierat, vytvorené pracovníkmi umeleckých dielní divadla.

**Predstavenie je určené pre divákov od 3 rokov.**  
  
**Dĺžka predstavenia:** 45 minút  
  
**Réžia:** Oleg Žiugžda   
**Dramaturgia:** Ivan Sogel   
**Scénografia:** Vira Zadorozhnia   
**Asistent réžie:** Peter Orgován  
**Účinkujú:** Erika Orgován Molnárová, Kristína Medvecká Heretiková, Juraj Fotul, Peter Creek Orgován

zdroj: https://www.bdke.sk/portfolio-items/o-ziugzda-potkaniar/

**1. Kto je autorom uvedenej divadelnej hry? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Zakrúžkujte pravdivosť tvrdenia:** Ukážka nepatrí k vecnej literatúre.

áno nie

**3. Vyberte správne tvrdenie, ktoré vyplýva z textu:**

1. Hra nepatrí do stáleho repertoáru divadla.
2. Herci sa prihovárajú divákom.
3. Predstavenie má humorný charakter..
4. V predstavení vystupujú aj živé zvieratá, napr. kobra.

4. **Na základe ukážky, napíšte profesiu a meno človeka, ktorý vybral a upravil hru, aby sa mohla v divadle pripravovať a hrať.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Z textu ukážky nevyplýva táto informácia:**

1. Okrem hercov vystupujú v predstavení aj bábky.
2. Vakom meste je divadlo, ktoré uvádza túto hru.
3. Predstavenie je určené pre malých i veľkých.
4. Riaditeľ divadla hrá aj niekoľko iných postáv.

**6. Vysvetlite význam slova šapitó: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7. Vypíšte z textu 2 podstatné mená stredného rodu, ktoré sa skloňuje podľa vzoru vysvedčenie:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**8. Dajte slová do určených pádov:**

A) zámer (I množného čísla) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

B) akcia (G množného čísla) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

C) vajce (N množného čísla) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

D) charakter (L jednotného čísla) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Vyberte, v ktorej z možností nedochádza k spodobovaniu spoluhlások:**

A) odľahčene ukážu B) bez slov

C) v cirkusových kostýmoch D) s cvičenými myšami

**10. Vyberte, v ktorej z možností je slovo rozdelené správne:**

A) pr-sto-klad, plas-tový, majs-trov-ský

B) prí-klad, pos-tr-čiť, vyt-la-čiť

C) den-ní-ček, strie-bor-ný, sprí-stup-ne-ný

D) ná-všte-vník-om, sviš-ťať, bez-hra-nič-ný

**Ukážka 2**

**K uvedenej ukážke sa vzťahujú úlohy 11 – 16**

**Tomáš Janovic: Rozprávka o piatich prstoch (úryvok)**

Tato sa jedného dňa zobudil, a keďže sa práve zobudil, chcel si pretrieť oči. Ale predstavte si, vôbec si ich nemohol pretrieť. Tak chcel aspoň napísať dajakú báseň, ale ani báseň nemohol napísať. Pozrel sa teda na svoju ruku a **skoro zdúpnel od údivu.** Na ruke mu totiž chýbalo všetkých päť prstov.

Tato, chudák tato,

tak čo vravíš na to?

Utiekli ti všetky prsty.

Nezovrieš ich viacej v hrsti.

Iste teraz sedia v kine.

Bez prstov je všetko iné.

Isto zašli do cukrárne.

Bez prstov sa hlúpo starne.

Iste majú dakde skrýše.

Bez prstov sa ťažko píše.

Tato, chudák tato,

tak čo vravíš na to?

Ale tato sa len škerí.

Škerí sa náš tato.

Prečo, tato zlato?

Ráno totiž visia všade

dokonca aj vo výklade

veľké fotografie

všetkých jeho piatich prstov.

Večer boli prsty spiatky.

Na tatu je každý krátky.

Večer boli prsty v dlani.

Kto ich našiel? Jedna pani.

Aká pani? Predsa \_\_\_\_\_\_\_!

Darmo išli do neznáma.

Darmo z ruky ušli prsty,

večer opäť boli v hrsti.

**11. Aká melódia je vo vete:** Tak čo vravíš na to?

A) stúpavá B) klesavá C) klesavo-stúpavá D) žiadna

**12. Vypíšte z 2. ukážky dve slová, ktoré majú opačný (protikladný) význam.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13. Napíšte, koľko slabičné slovo patrí na vyznačené miesto v poslednej strofe ukážky 2, aby bol dodržaný rytmus básne.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14. Zakrúžkujte pravdivosť tvrdenia:** V básni sa vyskytuje nonsens.

áno nie

**15. Slovné spojenie:** *...skoro zdúpnel od údivu...* **použité v ukážke 2 znamená:**

A) nechýbalo veľa a odpadol by od prekvapenia

B) stal sa takmer nehybným od začudovania

C) zľakol sa od strachu

D) bol zhrozeným od zľaknutia sa

**16. A) Určte gramatické kategórie (rod, číslo, pád) a vzor podstatného mena vo vete:**  *Isto zašli do cukrárne.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**B) Napíšte určené podstatné meno v tvare nominatívu jednotného čísla.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**17. Ktoré tvrdenie nie je podľa ukážky 2 pravdivé?**

A) Tato bol smutný zo straty prstov.

B) Tato píše básne.

C) V ukážke sa vyskytuje próza aj poézia.

D) Do hľadania prstov zapojili aj verejnosť.

**18.** Výrok: **Čo môžeš urobiť dnes, neodkladaj na zajtra** je:

A) hádanka B) porekadlo C) príslovie D) pranostika

**19. V ktorej možnosti sú všetky predložky napísané správne?**

A) z pošty, z otcom, s periny, s deťmi

B) s komory, so znamením, z práčky, s otcom

C) s ním, s kriedou, zo Zuzkou, zo zástavou

D) z kladiny, so sestrou, s deťmi, z tabule

**20. Doplňte chýbajúce slová do viet:**

1. Téma a hlavná myšlienka vytvárajú \_\_\_\_\_\_\_\_\_\_\_\_\_\_\_\_\_\_ diela.
2. Prídavné mená, ktoré majú pred ohýbacou príponou mäkkú spoluhlásku, sa

skloňujú podľa vzoru \_\_\_\_\_\_\_\_\_\_\_\_\_\_\_\_\_\_\_\_.

1. Krátky, obsažný záznam obsahu z nejakého textu je \_\_\_\_\_\_\_\_\_\_\_\_\_\_\_\_\_\_\_\_.
2. Lístok s menom, adresou, telefónnym číslom a ďalšími dôležitými údajmi je

\_\_\_\_\_\_\_\_\_\_\_\_\_\_\_\_\_\_.